CELEX: 62010CN0156
Language: lv
Date: 2010-04-06 00:00:00
Title: Lieta C-156/10 P: Apelācijas sūdzība, ko par Vispārējās tiesas (ceturtā palāta) 2010. gada 21. janvāra spriedumu lietā T-34/07 Karen Goncharov /Iekšējā tirgus saskaņošanas birojs (preču zīmes, paraugi un modeļi), cits lietas dalībnieks ITSB Apelāciju padomē: DSB , 2010. gada 6. aprīlī iesniedza Karen Goncharov

5.6.2010   
            
            
               LV
            
            
               Eiropas Savienības Oficiālais Vēstnesis
            
            
               C 148/21
            
         Apelācijas sūdzība, ko par Vispārējās tiesas (ceturtā palāta) 2010. gada 21. janvāra spriedumu lietā T-34/07 Karen Goncharov/Iekšējā tirgus saskaņošanas birojs (preču zīmes, paraugi un modeļi), cits lietas dalībnieks ITSB Apelāciju padomē: DSB, 2010. gada 6. aprīlī iesniedza Karen Goncharov
   
   (Lieta C-156/10 P)
   2010/C 148/32
   Tiesvedības valoda — vācu
   
      Lietas dalībnieki
   
   
      Apelācijas sūdzības iesniedzējs: Karen Goncharov (pārstāvji — A. Späth un G. N. Hasselblatt, Rechtsanwälte)
   
      Pārējie lietas dalībnieki: Iekšējā tirgus saskaņošanas birojs (preču zīmes, paraugi un modeļi), DSB
   
   
      Apelācijas sūdzības iesniedzēja prasījumi:
   
   
               —
            
            
               atcelt Vispārējās tiesas 2010. gada 21. janvāra spriedumu lietā T-34/07,
            
         
               —
            
            
               atcelt Iekšējā tirgus saskaņošanas biroja (preču zīmes, paraugi un modeļi) (ITSB) Apelāciju otrās padomes 2006. gada 4. decembra lēmumu lietā R 1330/2005-2, un
            
         
               —
            
            
               piespriest ITSB atlīdzināt tiesāšanās izdevumus Tiesā, Vispārējā tiesā un Apelāciju padomē, kā arī apelācijas sūdzības iesniedzēja izdevumus.
            
         
      Pamati un galvenie argumenti
   
   Vispārējās tiesas 2010. gada 21. janvāra spriedums lietā T-34/07 esot atceļams, jo ar to tiekot pārkāpta Padomes 1993. gada 20. decembra Regulas (EK) Nr. 40/94 par Kopienas preču zīmi (aizstāta ar Padomes 2009. gada 26. februāra Regulu (EK) Nr. 207/2009 par Kopienas preču zīmi) 8. panta 1. punkta b) apakšpunktā paredzētā norma par reģistrācijas neiespējamību relatīvu atteikuma pamatojumu dēļ;
   Vispārējā tiesa esot tiesiski kļūdaini piemērojusi sajaukšanas iespējas vērtējuma vispārējos principus. It īpaši Vispārējā tiesa, neaplūkojot apstākli, ka preču zīmes šajā lietā veido saīsinājumi, neesot pietiekami izvērtējusi šīs lietas apstākļus.
   Vispārējā tiesa savu nolēmumu balstot tikai uz no pieredzes izrietošo principu, ka patērētājs vairāk uzmanības parasti pievēršot vārdu pirmajai daļai. Šajā sakarā burta “W” formas atšķirība apstrīdētajā preču zīmē neesot pietiekama, lai novērstu vizuālo un fonētisko līdzību.
   Saistībā ar minēto Vispārējā tiesa neesot ievērojusi, ka konfliktējošo preču zīmju gadījumā runa ir nevis par vārdiem, bet gan saīsinājumiem. Sprieduma pamatojums parādot, ka Vispārējā tiesa nevis ir veikusi sajaukšanas iespējas visaptverošu vērtējumu, bet gan balstījusies vienīgi uz no pieredzes izrietošo principu, kas turklāt šim izskatāmajam gadījumam vispār neesot piemērojams.
   Proti, saīsinājumu gadījumā patērētājs esot pieradis savu uzmanību īpaši veltīt katram atsevišķam burtam. Tāpēc no pieredzes izrietošus principus attiecībā uz vārdiskām preču zīmēm, ko veido vārdi, nevarot vienkārši piemērot vārdiskām preču zīmēm, ko veido saīsinājumi.